Komission asetus (ETY) N:o 1938/93, annettu 19 päivänä heinäkuuta 1993, asetuksen (ETY) N:o 3002/92 muuttamisesta erityisesti interventiotuotteiden vientiä varten annetun vakuuden vapauttamisen osalta



Virallinen lehti nro L 176 , 20/07/1993 s. 0012 - 0013

Suomenk. erityispainos Alue 3 Nide 51 s. 0015

Ruotsink. erityispainos Alue 3 Nide 51 s. 0015



KOMISSION ASETUS (ETY) N:o 1938/93, annettu 19 päivänä heinäkuuta 1993, asetuksen (ETY) N:o 3002/92 muuttamisesta erityisesti interventiotuotteiden vientiä varten annetun vakuuden vapauttamisen osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2046/92(2), ja erityisesti sen 12 artiklan 4 kohdan ja sen 26 artiklan 3 kohdan, sekä maataloustuotteiden yhteisestä markkinajärjestelystä annettujen muiden asetusten vastaavat säännökset, sekä katsoo, että on aiheellista myöntää jäsenvaltioille lisäaikaa, jotta ne voisivat tarvittaessa järjestellä uudelleen valvontayksikkönsä kyseessä olevien tuotteiden käyttötarkoituksen ja/tai määräpaikan tarkastamiseksi tuotteiden alkuperästä riippumatta yhdellä ainoalla tarkastuksella kutakin erityistä toimenpidettä tai toimenpiteen osiota kohden, tietyissä tapauksissa interventiotuotteet myydään hintaan, joka on laskettu ottaen huomioon kolmansiin maihin tai tiettyyn kolmanteen maahan sovellettavan tuen määrä; myyntihinnasta vähennetään täten vientituki, jotta toimen saattaminen päätökseen moitteettomasti taattaisiin, on annettava vakuus; vakuuden määrä lasketaan ottaen huomioon kyseessä olevaa toimea koskevat näkökohdat, erityisesti kavalluksen riski ja toimijan itselleen ottamien sitoumusten moitteeton täytäntöönpano, saadun kokemuksen perusteella on tarpeen tarkastella uudelleen seuraamuksia, jotka liittyvät interventiotuotteiden myyntiin muiden kuin viennin yhteydessä säädettyjen kolmansien maiden markkinoilla, tätä varten on aiheellista mukauttaa annettujen vakuuksien vapauttamista koskevat säännöt todellisuudessa saavutet-tuihin maantieteellisiin määräpaikkoihin takaamalla kuitenkin samalla interventiotuotteiden myyntiä varten toteutettujen toimenpiteiden tehokkuus; horisontaalisella tasolla ainoastaan niiden vakuuden vapauttamista koskevien sääntöjen säätäminen, jotka rajoittuvat tukea koskevaan osaan, vaikuttaa mahdolliselta olosuhteiden vaihtelevuus huomioon ottaen, näin ollen on aiheellista muuttaa komission asetusta (ETY) N:o 3002/92(3), sellaisena kuin se on viimeksi muutettuna asetuksella (ETY) N:o 1231/93(4), ja tässä asetuksessa säädetyt toimenpiteet ovat kaikkien asianomaisten hallintokomiteoiden lausuntojen mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3002/92 seuraavasti: 1) Korvataan 2 artiklan 1 kohdan kolmannessa alakohdassa sanat "kuuden kuukauden" sanoilla "kymmenen kuukauden". 2) Korvataan 11 artiklan 2 kohta seuraavasti: "2 Edellä 1 kohdan a, b, c ja d alakohdassa mainitut edellytykset ovat komission asetuksen (ETY) N:o 2220/85 20 artiklan mukaisia pääasiallisia vaatimuksia, sanotun kuitenkaan rajoittamatta tämän asetuksen 15 artiklan 2 kohdan säännöksien soveltamista." 3) Korvataan 15 artikla seuraavasti: "15 artikla 1 Vakuuden vapauttamisen edellytyksenä on 4 kohdassa tarkoitetun todisteen esittäminen ja kun: - tuote on määrä viedä tiettyyn kolmanteen maahan tai - vietäessä tuote yhteisön ulkopuolelle sen tosiasiallisesta määräpaikasta on vakavia epäilyksiä, asetuksen (ETY) N:o 3665/87 17 ja 18 artiklassa säädettyjen todisteiden esittäminen. Jäsenvaltioiden toimivaltaiset viranomaiset voivat vaatia riittävät lisätodisteet siitä, että tuotteet on todella laskettu markkinoille. Kun on vakavia tuotteen tosiasialliseen määräpaikkaan kohdistuvia epäilyjä, komissio voi pyytää jäsenvaltioita soveltamaan tämän artiklan säännöksiä. 2 Kun tuote on tuotava tiettyyn kolmanteen maahan, tuen määrästä on vähennetty myyntihinta ja siihen liittyviä 1 kohdassa tarkoitettuja todisteita ei ole toimitettu: a) osa vakuudesta vapautetaan esitettäessä todiste siitä, että tuote on jättänyt yhteisön tullialueen; osa vastaa alhaisinta osuutta asetuksen (ETY) N:o 3665/87 20 artiklan 2 kohdassa tarkoitetusta, vientitodistuksen hyväksymispäivänä sovellettavasta tuesta, b) edellä a kohdassa tarkoitetun osan lisäksi osa, joka vastaa edellä tarkoitetun alhaisimman tukiosuuden ja sen tukiosuuden välillä, jota sovelletaan päivänä, jona vientitodistus tuojana olevaan kolmanteen maahan tosiasiallisesti hyväksytään, sikäli kun kyseinen osuus ei ylitä pakolliseen määräpaikkaan sovellettavaa tukiosuutta, vapautetaan, kun: - säädettyä vientiä kolmanteen maahan ei ole voitu toteuttaa pakottavista syistä ja - toiseen määräpaikkamaahan suuntautuneeseen tuontiin liittyvät todisteet esitetään 1 kohdan mukaisesti." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Edellä 1 artiklan 1 kohtaa sovelletaan 1 päivästä heinäkuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1993. Komission puolesta René STEICHEN Komission jäsen (1) EYVL N:o 172, 30.9.1966, s. 3025/66 (2) EYVL N:o L 215, 30.7.1992, s. 1 (3) EYVL N:o L 301, 17.10.1992, s. 17 (4) EYVL N:o L 124, 20.5.1993, s. 25